PMIndiaData/PMIndiaSum huggingface dataset:
મંત્રીમંડળે પર્યાવરણ, વન અને જળવાયુ પરિવર્તન માટે રાજ્ય કક્ષાના કેન્દ્રીય મંત્રી (સ્વતંત્ર હવાલો) શ્રી અનિલ માધવ દવેના મૃત્યુ પર દિલસોજી વ્યક્ત કરી

કેન્દ્રીય મંત્રીમંડળે આજે નવી દિલ્હીમાં પર્યાવરણ, વન અને આબોહવામાં ફેરફાર માટેના રાજ્ય કક્ષાના કેન્દ્રીય મંત્રી (સ્વતંત્ર હવાલો) શ્રી અનિલ માધવ દવેના દુઃખદ અવસાન પર દિલસોજી વ્યક્ત કરી હતી. મંત્રીમંડળની વિશેષ બેઠકમાં પસાર થયેલ ઠરાવમાં મંત્રીમંડળે નોંધ્યું હતું કે, દવેના નિધન સાથે દેશે પીઢ અને વિશિષ્ટ લિડર ગુમાવ્યો છે, જેઓ સાંસદ અને પર્યાવરણ, વન અને જળવાયુ પરિવર્તનના રાજ્ય કક્ષાના કેન્દ્રીય મંત્રી (સ્વતંત્ર હવાલો) તરીકે ઘણા હોદ્દા શોભવતા હતા. પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકમાં સરકાર અને સંપૂર્ણ દેશ વતી મૃતકના કુટુંબને દિલસોજી વ્યક્ત કરવામાં આવી હતી. ઠરાવનો પાઠ નીચે મુજબ છેઃ “શ્રી અનિલ માધવ દવેનો જન્મ 6 જુલાઈ, 1956ના રોજ મધ્યપ્રદેશમાં ઉજ્જૈનમાં બરનાનગરમાં થયો હતો. તેમણે ઇન્દોરની ગુજરાતી કોલેજમાંથી એમ.કોમની ડિગ્રી મેળવી હતી તથા ગ્રામીણ વિકાસ અને વ્યવસ્થાપનમાં સ્પેશિયાલાઇઝેશન કર્યું હતું. શ્રી દવે નદી સંરક્ષણકર્તા, પર્યાવરણવાદી અને સામાજિક કાર્યકર્તા હતા. તેઓ કુશળ લેખક હતા તથા હિંદી અને અંગ્રેજીમાં કેટલાક પુસ્તકો લખ્યા હતા. તેઓ જન અભિયાન પરિષદના સ્થાપક હતા તથા “ચરાઈવેતી” માસિક મેગેઝિન અને જેએપી – જન અભિયાન પરિષદ જર્નલનું સંપાદન પણ કરતા હતા. તેઓ તાલીમબદ્ધ પાયલોટ પણ હતા, જેમણે નર્મદાના મૂળથી મુખ સુધી નદી પર સેસના 173 વિમાન પણ ઉડાવ્યું હતું તથા નદીની સંપૂર્ણ લંબાઈને સમાંતર 1312 કિમીની રાફ્ટ સફર પણ પૂર્ણ કરી હતી. તેમણે છત્રપતિ શિવાજી પર નાટક “જનતા રાજા”નું આયોજન પણ કર્યું હતું, જેના 1000 શો થયા હતા, જેમાં એક શો લંડનના વેમ્બ્લીમાં યોજાયો હતો. તેઓ વર્ષ 2009માં રાજ્યસભામાં ચૂંટાયા હતા તથા માહિતી અને પ્રસારણ મંત્રાલય માટે કન્સલ્ટેટિવ સમિતિ અને જળ સંસાધન માટેની સમિતિ સહિત વિવિધ સંસદીય સમિતિમાં સભ્ય હતા. તેઓ ગ્લોબલ વોર્મિંગ એન્ડ ક્લાઇમેટ ચેન્જ પર પાર્લામેન્ટરી ફોરમના સભ્ય પણ હતા. તેઓ વર્ષ 2016માં રાજ્યસભામાં પુનઃ ચૂંટાયા હતા અને પર્યાવરણ, વન અને જળવાયુ પરિવર્તન મંત્રાલયના રાજ્ય કક્ષાના મંત્રીનો (સ્વતંત્ર હવાલો) સંભાળ્યો હતો. શ્રી અનિલ માધવ દવે ગરીબ અને વંચિત માટે સંવેદના ધરાવવા માટે જાણીતા ખરા અર્થમાં સામાજિક કાર્યકર્તા હતા. પર્યાવરણવાદી તરીકે તેમણે નર્મદા નદીના સંરક્ષણ માટે અવિરતપણે કામ કર્યું હતું. તેઓ રાષ્ટ્રવાદી હતા તથા નમ્રતા સાથે પોતાની જાહેર જવાબદારીઓનું વહન કર્યું હતું. તેમના નિધનથી દેશે મધ્યપ્રદેશમાંથી એક પ્રસિદ્ધ નેતા ગુમાવ્યો છે.”
પર્યાવરણ ક્ષેત્રે ભારત અને ફ્રાંસની વચ્ચે સમજુતી કરારને કેબિનેટે મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ દ્વારા પર્યાવરણ ક્ષેત્રમાં ભારત અને ફ્રાંસ વચ્ચે સહયોગ અંગેના સમજુતી કરારો પર હસ્તાક્ષર કરવાની મંજુરી આપી દેવામાં આવી છે. સહયોગ અંગેના આ કરારો પર્યાવરણ સુરક્ષા અને કુદરતી સંસાધનોના વ્યવસ્થાપન ક્ષેત્રમાં નિષ્પક્ષતા, પારસ્પરીકતા અને પારસ્પરિક લાભના આધાર પર પ્રત્યેક દેશમાં લાગુ કરવામાં આવેલ કાયદાઓ અને કાયદાકીય જોગવાઈઓને ધ્યાનમાં રાખીને બંને દેશો વચ્ચે નજીકના અને લાંબા ગાળાના સહયોગને સ્થાપિત કરવામાં અને પ્રોત્સાહન આપવામાં સક્ષમ બનાવશે. સહયોગ અંગેના આ કરારો વધુ સારી પર્યાવરણ સુરક્ષા, વધુ સારી સાચવણી, જળવાયું પરિવર્તનનું વધુ યોગ્ય વ્યવસ્થાપન અને વન્ય જીવન સંરક્ષણ/સુરક્ષામાં સુધારો લાવવા માટે જરૂરી તમામ આધુનિક ટેકનોલોજી અને શ્રેષ્ઠ પ્રણાલી લાવશે તેવી આશા છે.
પ્રધાનમંત્રીશ્રીનું તિરુપતિ એરપોર્ટ ખાતે નવનિર્મિત ટર્મિનલના લોકાર્પણ પ્રસંગે સંબોધન

ટુરિઝમ ખૂબ ઝડપથી…આજે દુનિયામાં જો કોઇ સૌથી વધારે કોઇ વ્યવસાયમાં ગ્રોથ હોય તો તે ટુરિઝમ છે. અને ટુરિઝમની તાકત છે કે તે ગરીબથી ગરીબ વ્યક્તિને રોજગાર પૂરું પાડી શકે તેમ છે. ઓછામાં ઓછી મૂડી સાથે કામ કરી શકાય તેમ છે. ટુરિઝમને કારણે ફળ વેચનાર કમાય છે, ફૂલ વેચનાર પણ કમાય છે, બિસ્કિટ વેચનાર કમાય છે, ચોકલેટ વેચનાર કમાય છે, ચા વેચનાર કમાય છે. ગરીબથી ગરીબ માટે રોજગારની સંભાવના ટુરિઝમમાં રહેલી છે. પરંતુ ટુરિઝમ ત્યારે વધે છે જ્યારે આપણે વૈશ્વિક સ્તરનું ઇન્ફ્રાસ્ટ્રકચર તૈયાર કરીએ. આજે આ વિમાનીમથક, તિરુપતિમાં ખૂબ લોકો આવે છે, બાલાજીના દર્શન માટે અનેક લોકો આવે છે પરંતુ જેટલી ફ્રિકવન્સી વધશે, જેટલો ટ્રાફિક વધશે, ટુરિઝમ વધશે. ભારત સરકારનું ધ્યાન એ તરફ પણ ગયું છે કે ઇન્ફ્રાસ્ટ્રકચરને આગળ વધારવામાં આવે, જેના કારણે ટુરિઝમ માટે પણ સુવિધા રહી શકે. ઈ-વિઝાની વ્યવસ્થા અમે જે કરી છે તે ટુરિઝમને પ્રોત્સાહન આપશે, ખૂબ ગતિ વધી રહી છે. જેટલા આવા ટુરિઝમ ડેસ્ટિનેશન છે ત્યાં વાઈ-ફાઈ આપી રહ્યાં છીએ જેથી જે લોકો બહારથી આવ્યા છે તેમના માટે સુવિધા રહે. એરલાઇન્સની સુવિધા તેમને મળી શકે. અને પબ્લિક-પ્રાયવેટ પાર્ટનરશિપ મોડેલ પર હોટેલ એકોમોડેશનની વ્યવસ્થા વધુ પ્રમાણમાં વધી શકે. એવા અનેક મુદ્દાઓ પર હાલના તબક્કે કામ કરવામાં આવી રહ્યું છે. આજે બાલાજીની પવિત્ર ધરતી..એવા આંધ્રપ્રદેશ અમરાવતીમાં તેમની રાજધાનીનું શિલાન્યાસ થયું છે. અને અહીં ભગવાન બાલાજીના દર્શન કરવા માટે હું આવ્યો છું સાથે સાથે મને પણ એ તક મળી શકી. અને ગરુડ… જેનો તો બાલાજી સાથે સીધો સંપર્ક આવે છે તો તેમની કૃતિ સાથે એની રચના તે પોતાની રીતે એક યાદગાર રહેશે. મારી આપ સહુને વિજયાદશમીના પર્વની ખૂબ ખૂબ શુભકામના છે. અને તિરુપતિ ખૂબ વિકાસ કરે, ખૂબ આગળ વધે, આભાર.
મંત્રીમંડળે ફૂડ પ્રોસેસિંગ ઉદ્યોગનાં ક્ષેત્રમાં ભારત અને જાપાન વચ્ચે થયેલા સહયોગ કરાર (એમઓસી)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ફૂડ પ્રોસેસિંગ ઉદ્યોગનાં ક્ષેત્રમાં ભારત અને જાપાન વચ્ચે થયેલા સહયોગ કરાર (એમઓસી)ને પોતાની મંજૂરી આપી દીધી છે. લાભઃ ભારત અને જાપાન વચ્ચે ફૂડ પ્રોસેસિંગનાં ક્ષેત્રમાં દ્વિપક્ષીય સહયોગથી બંને દેશોનાં ફૂડ પ્રોસેસિંગ ક્ષેત્રને પારસ્પરિક લાભ મળશે. એનાથી બંને દેશોમાં ફૂડ પ્રોસેસિંગમાં શ્રેષ્ઠ વ્યવહારોની સમજદારી વધશે અને ગુણવત્તાની સાથે નવીન ટેકનિક અને પ્રક્રિયાઓ અપનાવીને ફૂડ પ્રોસેસિંગ ક્ષેત્ર વધારે શ્રેષ્ઠ થશે. એનાથી શ્રેષ્ઠ વ્યવહારો અને શ્રેષ્ઠ બજાર સુધી પહોંચીને દેશમાં ફૂડ પ્રોસેસિંગને પ્રોત્સાહન આપવામાં મદદ મળશે.
પ્રધાનમંત્રીએ ગુરુ ગોવિંદ સિંહજીની જયંતિ પર 350 રૂપિયાનો સ્મારક સિક્કો પ્રસિદ્ધ કર્યો

પ્રધાનમંત્રીએ જણાવ્યું કે, ગુરુ ગોવિંદ સિંહજીનો ઉપદેશ માનવતાનો માર્ગ ચીંધે છે પ્રધાનમંત્રીએ લોહરી નિમિત્તે દેશને શુભેચ્છા પાઠવી પ્રધાનમંત્રી શ્રી નરેન્દ્ર મોદીએ ગુરુ ગોવિંદ સિંહજીની જન્મજયંતિ પ્રસંગે આજે રાષ્ટ્રીય રાજધાની ખાતે 350 રૂપિયાનો એક સ્મારક સિક્કો પ્રસિદ્ધ કર્યો હતો. તેમણે ગુરુ ગોવિંદ સિંહજીનાં ઉદાત્તા આદર્શો અને મૂલ્યો – માનવતા, ભક્તિ, વીરતા અને બલિદાનની નિઃસ્વાર્થ સેવાની પ્રશંસા કરી હતી તથા લોકોને તેમણે કંડારેલા માર્ગ પર ચાલવાનો આગ્રહ કર્યો હતો. પ્રધાનમંત્રીએ ગુરુ ગોવિંદ સિંહજીની જન્મજયંતિ ઉજવવા માટે સ્મારક સિક્કો પ્રસિદ્ધ કર્યા બાદ પોતાનાં નિવાસ, 7 લોકકલ્યાણ માર્ગ પર એક જનસભાને સંબોધિત કરી હતી. શ્રી મોદીએ કહ્યું હતું કે, ગુરુ ગોવિંદ સિંહજી એક મહાન યોદ્ધા, દાર્શનિક, કવિ અને ગુરુ હતા. તેમણે શોષણ અને અન્યાય સામે લડત ચલાવી હતી. તેમણે લોકોને આપેલો ઉપદેશ ધર્મ અને જાતિના અવરોધો તોડવા પર કેન્દ્રિત હતો. પ્રેમ, શાંતિ અને બલિદાનનો તેમનો સંદેશ આજે પણ એટલો જ પ્રાસંગિક છે. પ્રધાનમંત્રીએ કહ્યું હતું કે, ગુરુ ગોવિંદ સિંહજીનાં મૂલ્યો અને ઉપદેશ વર્ષો સુધી માનવ જાતિ માટે પ્રેરણા અને માર્ગદર્શનનો સ્રોત બની રહેશે, આ સ્મારક સિક્કો અમારા તરફથી એમનાં પ્રત્યે સન્માન અને શ્રદ્ધાં પ્રદર્શિત કરવાનો એક નાનો પ્રયાસ છે. તેમણે લોકોને ગુરુ ગોવિંદ સિંહજી મહારાજ દ્વારા જણાવેલા 11 સૂત્રીય માર્ગ પર ચાલવાનો સંકલ્પ લેવાનો આગ્રહ કર્યો હતો. પ્રધાનમંત્રીએ આ પ્રસંગે દેશવાસીઓને લોહરીની શુભેચ્છા પાઠવી હતી. અગાઉ પ્રધાનમંત્રીએ દેશનાં લોકોને 30 ડિસેમ્બર, 2018નાં રોજ તેમનાં માસિક રેડિયો કાર્યક્રમ મન કી બાતમાં ગુરુ ગોવિંદ સિંહજી દ્રારા પ્રદર્શિત ભક્તિ અને બલિદાનનાં માર્ગે ચાલવાનો આગ્રહ કર્યો હતો. તેમણે 5 જાન્યુઆરી, 2017નાં રોજ પટણામાં ગુરુ ગોવિંદ સિંહજીની 350મી જન્મજયંતિનાં સમારંભમાં ભાગ લીધો હતો અને આ પ્રસંગની ઉજવણી કરવા માટે એક સ્મારક ટપાલ ડિકિટ પ્રસિદ્ધ કરી હતી. શ્રી મોદીએ 15 ઓગસ્ટ, 2016નાં રોજ લાલ કિલ્લા પરથી સ્વતંત્રતા દિવસનાં સંબોધનમાં અને પછી 18 ઓક્ટોબર, 2016નાં રોજ લુધિયાણામાં રાષ્ટ્રીય એમએસએમઈ પુરસ્કાર સમારંભમાં ગુરુ ગોવિંદ સિંહજીનાં આદર્શો અને મૂલ્યોને માનવતાનાં મૂલ્ય સ્વરૂપે યાદ કર્યા હતા.
પ્રધાનમંત્રીએ નાનાજી દેશમુખને એમની જન્મજયંતી નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ રાષ્ટ્રસેવક નાનાજી દેશમુખને એમની જન્મજયંતી નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “મહાન સામાજિક કાર્યક્રમતા અને રાષ્ટ્રસેવક નાનાજી દેશમુખને એમનની જન્મજયંતી પર કોટિ-કોટિ નમન. એમણે ગામડા અને ખેડૂતોના કલ્યાણ માટે પોતાનું સંપૂર્ણ જીવન સમર્પિત કરી દીધુ હતું. રાષ્ટ્ર નિર્માણમાં એમનું યોગદાન દેશવાસીઓ માટે હંમેશા પ્રેરણાસ્રોત બનેલું રહેશે.”
રાષ્ટ્રીય સફાઈ કર્મચારી આયોગના કાર્યકાળને 31-3-2016 થી આગળ ત્રણ વર્ષ માટે વધારવાને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે રાષ્ટ્રીય સફાઈ કર્મચારી આયોગ (એસીએસકે)ના કાર્યકાળને 31-3-2016થી આગળ ત્રણ વર્ષ માટે વધારવાને મંજૂરી આપી દીધી. આ પ્રસ્તાવના મોટા લાભાર્થી સફાઈ કર્મચારી તેમજ ગટર વ્યવસ્થા સાથે જોડાયેલ વ્યક્તિ હશે, કેમ કે એનસીએસકે તેમના કલ્યાણ તેમજ ઉત્થાન માટે કાર્ય કરશે. ત્રણ વર્ષ દરમિયાન થનારો કુલ ખર્ચ લગભગ 13.08 કરોડ રૂપિયા હશે.
પ્રધાનમંત્રીએ કોવિડ રસીકરણના 100% પ્રથમ ડોઝ માટે દેવભૂમિના લોકોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ 18+ વયજૂથના લોકો માટે કોવિડ –19 રસીકરણના 100% પ્રથમ ડોઝ માટે દેવભૂમિના લોકોને અભિનંદન પાઠવ્યા છે. પ્રધાનમંત્રીએ એમ પણ કહ્યું કે ઉત્તરાખંડની આ સિદ્ધિ દેશની કોવિડ –19 સામેની લડાઈમાં ખૂબ મહત્વની છે. ઉત્તરાખંડના મુખ્યમંત્રી શ્રી પુષ્કર સિંહ ધામીના ટ્વીટના જવાબમાં પ્રધાનમંત્રીએ કહ્યું; "દેવભૂમિના લોકોને ખૂબ ખૂબ અભિનંદન. કોવિડ સામે દેશની લડાઈમાં ઉત્તરાખંડની આ સિદ્ધિ ખૂબ મહત્વની છે. મને વિશ્વાસ છે કે આપણું રસીકરણ અભિયાન વૈશ્વિક મહામારી સામે લડવામાં સૌથી અસરકારક સાબિત થશે અને જેમાં લોકોની ભાગીદારી મહત્વપૂર્ણ છે."
મંત્રીમંડળે કસ્ટમ્સ એન્ડ એક્સાઇઝ કાયદામાં સુધારાને મંજૂરી આપી, જે જીએસટીના અમલને સુલભ બનાવવા વિવિધ ચીજવસ્તુઓ અને સેવાઓ પર સેસ અને સરચાર્જને દૂર કરવા સાથે સંબંધિત છે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નીચેની ચાર દરખાસ્તોને મંજૂરી આપી છેઃ i. કસ્ટમ્સ ધારામાં સુધારો, 1962; ii. કસ્ટમ્સ ટેરિફ ધારા, 1975માં સુધારો; iii. સેન્ટ્રલ એક્સાઇઝ કાયદામાં સુધારો, 1944; iv. સેન્ટ્રલ એક્સાઇઝ ટેરિફ કાયદાની નાબૂદી, 1985; અને v. સેસ લાદવામાં આવે છે એ કાયદા સાથે સંબંધિત જોગવાઈઓમાં સુધારો કે તેની નાબૂદી. ઉપરોક્ત દરખાસ્તોથી નીચેના લાભ થશે: i. કસ્ટમ્સ ધારા, 1962માં કલમ 108એ અને 108બીનો ઉમેરો, જે આયાત અને નિકાસમાં ઓછા/વધારે મૂલ્યાંકનના વિશ્લેષણ અને ઓળખમાં સક્ષમ બનાવવા ચોક્કસ વ્યક્તિઓ દ્વારા ચીજવસ્તુઓની આયાત/નિકાસ સાથે સંબંધિત માહિતી પૂરી પાડવા, ડ્રોબેક સ્કીમ સહિત નિકાસ પ્રોત્સાહન યોજનાઓનો દૂરુપયોગ ટાળવા અને કસ્ટમ્સ ધારા અને અન્ય વિવિધ કાયદાઓની જોગવાઈઓનું ઉલ્લંઘન ટાળવા ઇચ્છે છે, જેનો કસ્ટમ અધિકારીઓ અસરકારક અમલ કરે છે; અને ii. અન્ય કાયદાઓની વિવિધ જોગવાઈઓમાં સુધારો કરવો કે નાબૂદ કરવો, જે જીએસટીના અમલ પછી લાંબા સમય સુધી પ્રસ્તુત નહીં રહે. જીએસટીના પરિણામે કાયદાના પુસ્તકમાં અપ્રસ્તુત ભાગો દૂર થશે અને વિવિધ પ્રકારના કરવેરા ઘટશે.
18મી ભારત-આસિયાન શિખર મંત્રણામાં પ્રધાનમંત્રી સહ અધ્યક્ષ રહેશે

આસિયાન (એએસઇએએન)ના વર્તમાન અધ્યક્ષ બ્રુનેઈના મહામહિમ સુલતાન હાજી હસાનલ બોલકિયાહના આમંત્રણ સાથે પ્રધાનમંત્રી શ્રી નરેન્દ્ર મોદીએ આજે 18મી ભારત–આસિયાન શિખરમાં ભાગ લીધો હતો. આ શિખર વર્ચ્યુઅલી યોજાઈ હતી જેમાં આસિયાન દેશોના સદસ્ય રાષ્ટ્રોના આગેવાનોએ ભાગ લીધો હતો. ભારત–આસિયાન ભાગીદારીના 30મા વર્ષની સિદ્ધિનું આકર્ષણ એ રહ્યું હતું કે આગેવાનોએ 2022ના વર્ષને ભારત–આસિયાન મિત્રતાનું વર્ષ જાહેર કર્યું હતું. પ્રધાનમંત્રી શ્રી નરેન્દ્ર મોદીએ ભારતની એક્ટ ઈસ્ટ પોલિસીમાં અને વ્યાપક ઈન્ડો–પેસિફિક વિઝન માટે ભારતના વિઝનમાં આસિયાનની કેન્દ્રીયતાને રેખાંકિત કરી હતી. ઈન્ડો–પેસિફિક (
પ્રધાનમંત્રીએ ભૂતપૂર્વ પ્રધાનમંત્રી, ઇન્દિરા ગાંધીને તેમની જન્મજયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભૂતપૂર્વ પ્રધાનમંત્રી ઈન્દિરા ગાંધીને તેમની જન્મજયંતી પર શ્રદ્ધાંજલિ અર્પણ કરી છે. પ્રધાનમંત્રીએ ટ્વીટ કર્યું; "આપણા ભૂતપૂર્વ પ્રધાનમંત્રી શ્રીમતી ઇન્દિરા ગાંધીજીને તેમની જન્મજયંતી પર શ્રદ્ધાંજલિ."
મંત્રીમંડળે જીયોસિન્ક્રોનસ સેટેલાઇટ લોંચ વ્હિકલ (જીએસએલવી)ના ચોથા તબક્કાને ચાલુ રાખવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં વર્ષ 2021થી વર્ષ 2024નાં સમયગાળા દરમિયાન પાંચ જીએસએલવી તરતા મૂકવા સહિત જીએસએલવી ચાલુ રાખવાના કાર્યક્રમનાં ચોથા તબક્કાને મંજૂરી આપવામાં આવી છે. જીએસએલવી કાર્યક્રમનો ચોથો તબક્કો જીઓ-ઇમેજિંગ, નેવિગેશન, ડેટા રિલે કોમ્યુનિકેશન અને સ્પેસ સાયન્સિસ માટે 2 ટન ક્લાસનાં ઉપગ્રહનુંપ્રક્ષેપણ કરવા સક્ષમ બનશે. નાણાકીય અસરોઃ પાંચ જીએસએલવી વ્હિકલ્સ, આવશ્યક સુવિધાનાં વિસ્તાર, કાર્યક્રમ વ્યવસ્થાપન અને પ્રક્ષેપણ અભિયાન તેમજ જીએસએલવી જાળવી રાખવાનાં કાર્યક્રમનાં અવકાશને પૂર્ણ કરવા માટે વધારાનાં ભંડોળની જરૂરિયાત સાથે કુલ રૂ. 2729.13 કરોડનાં ભંડોળની જરૂરિયાત પડશે. લાભઃ જીએસએલવી ચાલુ રાખવાનાકાર્યક્રમનો ચોથો તબક્કો ઇન્ડિયન હ્યુમન સ્પેસફ્લાઇટ પ્રોગ્રામને સપોર્ટ કરવા મહત્વપૂર્ણ સેટેલાઇટ નેવિગેશન સેવાઓ, ડેટા રિલે કોમ્યુનિકેશનની જરૂરિયાતો લોંચ કરવા માટે તથા મંગળ સુધી આગામી આંતરગ્રહીય અભિયાનને લોંચ કરશે. આ ભારતીય ઉદ્યોગમાં ઉત્પાદનની સાતત્યતા સુનિશ્ચિત પણ કરશે. અમલીકરણ વ્યૂહરચના અને લક્ષ્યાંકોઃ જીએસએલવી ચાલુ રાખવાના કાર્યક્રમનો ચોથો તબક્કો દર વર્ષે બે લોંચ સુધીની ફ્રીક્વન્સી પર સેટેલાઇટ લોંચ કરવા માટેની માગને પૂર્ણ કરશે, જેમાં ભારતીય ઉદ્યોગ મહત્તમ સહભાગી થશે. તમામ કાર્યકારી ફ્લાઇટ વર્ષ 2021થી વર્ષ 2024નાં ગાળા દરમિયાન પૂર્ણ થશે. મુખ્ય અસર:
પ્રધાનમંત્રીએ ઈસ્ટર પર્વ નિમિતે લોકોને શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ ઈસ્ટરના તહેવાર નિમિતે લોકોને શુભકામનાઓ પાઠવી છે. પ્રધાનમંત્રીએ એક ટ્વીટમાં કહ્યું, “ઈસ્ટર નિમિતે શુભેચ્છાઓ! આ દિવસે, આપણે ઈસુ ખ્રિસ્તના પવિત્ર સંદેશાને યાદ કરીએ. તેમણે સામાજિક સશક્તીકરણ પર ભાર મૂકેલો જેનાથી સમગ્ર વિશ્વમાં કરોડો લોકોને પ્રેરણા મળે છે.”
કેબિનેટ દ્વારા જમ્મુ- કાશ્મીર અને વામપંથી ઉગ્રવાદથી અસરગ્રસ્ત રાજ્યોને 17 ભારતીય રીઝર્વ બટાલિયનોની રચના કરવા માટેની મંજૂરી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે મળેલી મંત્રીમંડળની બેઠકમાં જમ્મુ-કાશ્મીર અને વામપંથી ઉગ્રવાદ (એલડબલ્યુઈ)થી અસરગ્રસ્ત રાજ્યોને 17 ભારતીય રીઝર્વ બટાલિયનો (આઈઆર બટાલિયનો)ની સ્થાપના કરવા માટેની મંજૂરી આપવામાં આવી હતી. જમ્મુ-કાશ્મીરમાં પાંચ આઈઆર બટાલિયન, છત્તીસગઢમાં ચાર બટાલિયન, ઝારખંડમાં ત્રણ, ઓરિસ્સામાં ત્રણ અને મહારાષ્ટ્રમાં બે બટાલિયનોની સ્થાપના કરવામાં આવશે. આ 17 બટાલિયનોની સ્થાપનામાં જે વાતો પર ભાર આપવામાં આવ્યું છે તે આ પ્રકારે છેઃ – સ્થાનિક યુવાનોની ભરતી કરવામાં આવશે. જો જરુરી લાગે તો આ લક્ષ્યને મેળવવા માટે રાજ્ય વય અને શૈક્ષણિક માપદંડમાં છૂટ આપી શકશે. – જમ્મુ – કાશ્મીરમાં જેની સ્થાપના કરવામાં આવશે તે પાંચ આઈઆર બટાલિયનોમાં કોન્સ્ટેબલ અને ચોથા વર્ગના પદોની 60 ટકા જગ્યાઓ સરહદી જિલ્લાઓથી ભરવામાં આવશે. – વામપંથી ઉગ્રવાદથી પ્રભાવિત રાજ્યોમાં સુરક્ષા સંબંધી ખર્ચ (એસઆરઈ) યોજના હેઠળ આવનારા 27 કોર જિલ્લાઓથી કોન્સ્ટેબલોની 75 ટકા બાકીની જગ્યાઓને ભરવામાં આવશે. ભારત સરકાર દ્વારા 1971માં ભારતીય રીઝર્વ બટાલિયન યોજના શરૂ કરવામાં આવી હતી. સરકાર દ્વારા અત્યાર સુધી વિભિન્ન રાજ્યોમાં 153 આઈઆર બટાલિયનોની સ્થાપના માટેની મંજૂરી આપી દેવામાં આવી છે, જેમાંથી 144 બટાલિયનોની સ્થાપના થઇ ચૂકી છે. ઝારખંડમાં એક બટાલિયનને વિશેષ ભારતીય રીઝર્વ બટાલિયન (એસઆઈઆરબી)માં તબદીલ કરી દેવામાં આવી છે, જેમાં બે એન્જીનીયરિંગ અને પાંચ સુરક્ષા કંપનીનો સમાવેશ થાય છે.
સ્વીડનના પ્રધાનમંત્રી સાથે પ્રધાનમંત્રીશ્રીની મુલાકાત

પ્રધાનમંત્રી શ્રી નરેન્દ્ર મોદીએ સ્વીડનના પ્રધાનમંત્રી મહામહિમ કુ. મેગડાલેના એન્ડરસન સાથે કોપનહેગનમાં 2જી ભારત-નોર્ડિક સમિટ દરમિયાન મુલાકાત કરી હતી. બંને નેતાઓ વચ્ચે આ પ્રથમ મુલાકાત હતી. ભારત અને સ્વીડન વચ્ચે સમાન મૂલ્યો પર આધારિત લાંબા સમયથી ગાઢ સંબંધો છે; મજબૂત વેપાર, રોકાણ અને આર એન્ડ ડી જોડાણો અને વૈશ્વિક શાંતિ, સુરક્ષા અને વિકાસ માટે સમાન અભિગમો. ઇનોવેશન, ટેક્નોલોજી, ઇન્વેસ્ટમેન્ટ અને
મંત્રીમંડળે સ્વાસ્થ્યનાં ક્ષેત્રમાં સહકાર સ્થાપિત કરવા ભારત અને મેસીડોનિયા વચ્ચેનીસમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સ્વાસ્થ્યનાં ક્ષેત્રમાં સહયોગ સ્થાપિત કરવા માટે ભારત અને મેસીડોનિયા વચ્ચે સમજૂતીકરાર (એમઓયુ) પર થયેલા હસ્તાક્ષરને મંજૂરી આપી હતી. સમજૂતીમાંસહયોગ સ્થાપિત કરવા માટે નિમ્નલિખિત ક્ષેત્રોને આવરી લેવામાં આવશેઃ i. સ્વાસ્થ્યક્ષેત્રમાંમાનવીયસંસાધનનીક્ષમતાનુંનિર્માણઅનેટૂંકાગાળાનીતાલીમ; ii. ડૉક્ટરો, અધિકારીઓ, સ્વાસ્થ્ય સાથે સંબંધિત અન્ય વ્યાવસાયિકો તથા નિષ્ણાતોની તાલીમ અને તેમનું આદાન-પ્રદાન; iii. માનવીય સંસાધનોનાં વિકાસમાં સહાય અને સ્વાસ્થ્ય સુવિધાઓની સ્થાપનામાં મદદ; iv. પારસ્પરિક રીતે નક્કી થઇ શકે તેવા સહકારનું અન્ય કોઈ પણ ક્ષેત્ર. સહકાર સ્થાપિત કરવાની વિગતને વધુ વિસ્તારપૂર્વક સમજાવવા અને તેનાં અમલીકરણ પર નજર રાખવા એક કાર્યજૂથની રચના કરવામાં આવશે.
મંત્રીમંડળે ભારત અને માલ્ટા વચ્ચે પ્રવાસન ક્ષેત્રમાં સહયોગ મજબૂત બનાવવા અંગેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકે ભારત અને માલ્ટા વચ્ચે પ્રવાસન ક્ષેત્રના સહયોગને મજબૂત બનાવવા અંગેના સમજૂતી કરાર (એમઓયુ) પર હસ્તાક્ષર કરવા મંજૂરી આપી હતી. માલ્ટાના ઉપરાષ્ટ્રપતિની આગામી મુલાકાત દરમિયાન આ સમજુતી કરાર પર હસ્તાક્ષર કરવામાં આવશે. મુખ્ય લાક્ષણિકતાઓ: આ સમજૂતી કરારના મુખ્ય ઉદ્દેશ્યો આ મુજબ છે: બંને દેશોમાં પ્રવાસન ઉદ્યોગના ગુણવત્તા સભર સ્થળોને પ્રોત્સાહન આપવું; ભારત અને માલ્ટાની સરહદોના માધ્યમથી સમગ્ર વિશ્વમાંથી બંને દેશોમાં પ્રવાસીઓના આગમનને વધારવું; બંને દેશોમાં પ્રવાસન અને પ્રવાસનને લગતા ઉદ્યોગોમાં માનવ સંસાધન વિકાસને પ્રોત્સાહન આપવું; સંતુલિત પ્રવાસનના વિકાસ અને ઇન્ફોર્મેશન ટેકનોલોજીના ઉપયોગના માધ્યમથી નવા પ્રવાસનમાં યોગદાન આપવું, પ્રસ્તાવ દ્વારા ખાસ કરીને કુદરતી અને મૂર્ત તથા અમૂર્ત સાંસ્કૃતિક વારસાને પ્રોત્સાહન આપવું; અને એ બાબતને સમજવી કે પ્રવાસન એ બે દેશના લોકો વચ્ચે સંબંધ વિકસાવવાનું એક માધ્યમ છે. ફાયદાઓ: આ સમજૂતી કરાર બંને પક્ષોને પ્રવાસન ક્ષેત્રમાં સહયોગ વધારવા માટે સંસ્થાગત માળખું તૈયાર કરવા માટે સહાયભૂત બનશે. તે ભારતને માલ્ટામાંથી આવતા વિદેશી પ્રવાસીઓને આકર્ષવા માટે પણ મદદરૂપ બનશે. આખરે તે આર્થિક વિકાસ અને રોજગારી નિર્માણમાં પરિણમશે. આ સમજૂતી કરાર બૃહદ માળખામાં અને સહયોગના ક્ષેત્રની અંદર તમામ હિતધારકોના પારસ્પરિક હિત માટે લાંબા ગાળાના પ્રવાસન સહયોગ માટે એક સાનુકૂળ પરિસ્થિતિનું નિર્માણ કરશે. તે એવા પગલાઓ કે જે તેના ઉદ્દેશ્યોને પુરા કરશે તેમના અમલીકરણ કરવા માટે શ્રેષ્ઠ પદ્ધતિઓની રચના પણ કરશે.
શ્રી ગુરુ તેગ બહાદુરજીની 400ની જન્મ જયંતિ (પ્રકાશ પર્વ) ઉજવવા પ્રધાનમંત્રીએ ઉચ્ચ સ્તરીય સમિતિની મીટિંગની અધ્યક્ષતા કરી

શ્રી ગુરુ તેગ બહાદુરજીની 400મી જન્મ જયંતિ (પ્રકાશ પર્વ) ઉજવવા માટે પ્રધાનમંત્રી શ્રી નરેન્દ્ર મોદીએ આજે ઉચ્ચ સ્તરીય સમિતિની મીટિંગની અધ્યક્ષતા કરી હતી. આ મીટિંગ વીડિયો કૉન્ફરન્સિંગના માધ્યમથી યોજવામાં આવી હતી. મીટિંગમાં ભાગ લેનારાઓએ શ્રી ગુરુ તેગ બહાદુરજીનું 400મું પ્રકાશ પર્વ મનાવવાની મહાન દ્રષ્ટિ બદલ પ્રધાનમંત્રીનો આભાર માન્યો હતો. તેમણે શ્રી ગુરુ તેગ બહાદુરજી દ્વારા ધાર્મિક સ્વાતંત્ર્ય માટે અપાયેલા વિવિધ યોગદાન અને બલિદાનને યાદ કર્યા હતા. ભાગ લેનારાઓએ સ્મારક ઉત્સવ માટે એમના વિચારો અને સૂચનો આપ્યા હતા અને નોંધ્યું કે એમનાં જીવનનાં વિવિધ પાસાંઓ ઉજાગર કરવા અગત્યનું છે. કેન્દ્રીય ગૃહ મંત્રીએ જણાવ્યું કે શ્રી ગુરુ તેગ બહાદુરજીનો સંદેશ તમામને પહોંચે એ સુનિશ્ચિત કરવા માટે સામૂહિક પ્રયાસો થવા જોઇએ. ઉત્સવ માટે અત્યાર સુધી જે કંઈ સૂચનો મળ્યા છે એની રૂપરેખા અંગેનું પ્રેઝન્ટેશન સાંસ્કૃતિક સચિવે આપ્યું હતું. મીટિંગને સંબોધતા પ્રધાનમંત્રીએ ભાગ લેનારા સૌનો એમનાં સૂચનો બદલ આભાર માન્યો હતો. તેમણે જણાવ્યું હતું કે શ્રી ગુરુ તેગ બહાદુરજીના 400મા પ્રકાશ પર્વનો પ્રસંગ આધ્યાત્મિક વિશેષાધિકારની સાથે રાષ્ટ્રીય ફરજ પણ છે. શ્રી ગુરુ તેગ બહાદુરજીના જીવનમાંથી શીખવા મળેલા ઉપદેશો અને પાઠનો ઉલ્લેખ કરતા ઉમેર્યું હતૂં કે આપણે બધાં એમનામાંથી પ્રેરણા મેળવીએ છીએ. તેમણે પ્રકાશ પાડ્યો હતો કે આ ઉપદેશોને યુવા પેઢીઓ સમજે એ અગત્યનું છે અને નોંધ્યું હતું કે ડિજિટલ માધ્યમો દ્વારા એમના સંદેશના પ્રસારને વિશ્વભરમાં યુવા પેઢીઓ સુધી પહોંચવાનું સરળ છે. પ્રધાનમંત્રીએ કહ્યું કે શીખ ગુરુ પરંપરા પોતાનામાં જ એક સંપૂર્ણ જીવન ફિલસૂફી છે. સરકારનું એ સદનસીબ અને વિશેષાધિકાર છે કે એને શ્રી ગુરુ નાનક દેવજીના 550મા પ્રકાશ પર્વને, શ્રી ગુરુ તેગ બહાદુરજીના 400મા પ્રકાશ પર્વને અને શ્રી ગુરુ ગોવિંદ સિંહજીના 350મા પ્રકાશ પર્વને ઉજવવાની તક મળી. મીટિંગમાં ચર્ચાઓ અંગે છણાવટ કરતા પ્રધાનમંત્રીએ જણાવ્યું હતું કે શ્રી ગુરુ તેગ બહાદુરજીના 400મા પ્રકાશ પર્વના ઉત્સવમાં વધુ ને વધુ લોકોને જોડવા માટે સમગ્ર વર્ષ દરમ્યાન વિવિધ પ્રવૃત્તિઓ યોજવામાં આવશે. તેમણે કહ્યું હતું કે પ્રવૃત્તિઓનું આયોજન એવું થવું જોઇએ જેનાથી શ્રી ગુરુ તેગ બહાદુરજીનાં જીવન અને ઉપદેશો જ નહીં પણ સમગ્ર ગુરુ પરંપરાનો વિશ્વભરમાં પ્રચાર અને પ્રસાર થાય. વિશ્વભરમાં શીખ સમુદાય દ્વારા કરાયેલી સામાજિક સેવાઓની પ્રસંશા કરતા પ્રધાનમંત્રીએ કહ્યું કે શીખ પરંપરાનાં આ પાસાં અંગે યોગ્ય સંશોધન અને દસ્તાવેજીકરણ થવું જોઇએ. આ મીટિંગમાં પૂર્વ પ્રધાનમંત્રી ડૉ. મનમોહન સિંહ, કેન્દ્રીય ગૃહ મંત્રી શ્રી અમિત શાહ, લોક સભાના સ્પીકર શ્રી ઓમ બિરલા, રાજ્યસભાના ઉપાધ્યક્ષ શ્રી હરિવંશ, રાજ્યસભામાં વિપક્ષના નેતા શ્રી મલ્લિકાર્જુન ખડગે, હરિયાણાના મુખ્યમંત્રી શ્રી મનોહર લાલ, પંજાબના મુખ્યમંત્રી કૅપ્ટન અમરિંદર સિંઘ, રાજસ્થાનના મુખ્યમંત્રી શ્રી અશોક ગેહલોત, શિરોમણિ ગુરુદ્વારા પ્રબંધક સમિતિ, અમૃતસરનાં પ્રમુખ બીબી જાગીર કૌર, સાંસદો શ્રી સુખબીર સિંહ બાદલ અને શ્રી સુખદેવ સિંહ ધિંડસા, ભૂતપૂર્વ સાંસદ શ્રી તરલોચન સિંહ, અમૂલના એમડી શ્રી આર એસ સોઢી, પ્રખર વિદ્વાન શ્રી અમરજીત સિંહ ગરેવાલ અને અન્યો ઉપસ્થિત રહ્યા હતા.
આંતરરાષ્ટ્રીય મોનિટરી ફંડ દ્વારા ભારતમાં દક્ષિણ એશિયા ક્ષેત્રીય પ્રશિક્ષણ તથા તકનીકી સહાયતા કેન્દ્ર સ્થાપિત કરવા માટેની ભારત-આઇ.એમ.એફ.ની સમજૂતીને મંજૂરી

વડાપ્રધાન નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં આંતરરાષ્ટ્રીય મોનિટરી ફંડ દ્વારા ભારતમાં દક્ષિણ એશિયા ક્ષેત્રીય પ્રશિક્ષણ તથા તકનીકી સહાયતા કેન્દ્ર (એસ.એ.આર.ટી.ટી.એ.સી.) સ્થાપવા માટેની ભારત-આઇ.એમ.એફ. વચ્ચેની સમજૂતીને મંજૂરી આપી દીધી છે. મંત્રીમંડળે નાણામંત્રીને આ કેન્દ્રની સ્થાપનામાં યોગદાન માટે ઇરાદા પત્ર સહિત ભારતમાં યોગદાન, એસ.એ.આર.ટી.ટી.સી. માટે સ્થળ પસંદગી, સંચાલન સમિતિમાં ભારતના પ્રતિનિધિઓની પસંદગી માટે અધિકૃત કર્યા છે. એસ.એ.આર.ટી.ટી.સી. આઇ.એમ.એફ. તથા સભ્ય દેશો બાંગ્લાદેશ, ભૂતાન, ભારત, માલદીવ, નેપાલ તથા શ્રીલંકાનું સંયુક્ત કેન્દ્ર હશે. તેનો ઉદ્દેશ સભ્યોની ક્ષમતાના વિકાસની જરૂરિયાતો પૂર્ણ કરવાનો છે. બાદમાં વધારાના સભ્ય દેશ એસ.એ.આર.ટી.ટી.સી.માં સામેલ થઈ શકે છે. આઇ.એમ.એફ. નવી દિલ્હીમાં એડવાન્સિંગ ઇન્ડિયા, ઇન્વેસ્ટિંગ ફોર ધ ફ્યૂચર વિષય પર ક્ષેત્રિય સંમેલન યોજવા જઈ રહ્યું છે. ભારત અને આંતરરાષ્ટ્રીય નાણાકીય ફંડ વચ્ચે થયેલી સમજૂતીમાં સુક્ષ્મ, નાણાકીય નીતિઓમાં સરકારી અધિકારીઓની ક્ષમતા વિકસાવવામાં મદદ મળશે અને દક્ષિણ એશિયાના છ સભ્યો વચ્ચે તાલમેલ વધશે. કેન્દ્રીય અને રાજ્ય સ્તરે સુક્ષ્મ, નાણાકીય નીતિઓમાં રેવન્યૂ એકત્ર કરવામાં મદદ મળશે તથા અસરકારક પબ્લિક તથા નાણાકીય વ્યવસ્થાપનમાં સહાયતા મળશે. તેનું કારણ આર્થિક વિકાસ અને દેશમાં સમાવેશક વિકાસ હશે. આઇ.એમ.એફ. દ્વારા ક્ષમતા વિકાસ કરવાથી વિશ્વ તથા દક્ષિણ એશિયા ક્ષેત્રમાં શ્રેષ્ઠ વ્યવહાર અપનાવી શકાશે. તેમાં આઇ.ટી. તથા નવી ટેક્નોલોજીના માધ્યમથી આર્થિક તથા નાણાકીય વિષયોનું નવિનતમ સમાધાન થઈ શકશે.
પ્રધાનમંત્રી ચેન્નાઈની મુલાકાતે

પ્રધાનમંત્રી ઇન્ડિયન ઇન્સ્ટિટ્યૂટ ઓફ ટેકનોલોજી, મદ્રાસના 56માં પદવીદાન સમારંભમાં સામેલ થવા ચેન્નાઈનીમુલાકાત પર હતા. તેમણે ચેન્નાઈ આંતરરાષ્ટ્રીય હવાઇ મથક પર મીડિયાને સંબોધન કર્યું હતું. આ પ્રસંગે પ્રધાનમંત્રીએ જણાવ્યું હતું કે, લોકસભાની વર્ષ 2019ની ચૂંટણી પછી ચેન્નાઈની આ મારી પ્રથમ મુલાકાત છે. હું આઇઆઇટી મદ્રાસની ડાયમન્ડ જ્યુબિલીની ઉજવણીમાં સામેલ થવા આવ્યો છું, પણ મને તમે આટલી મોટી સંખ્યામાં મારું સ્વાગત કરીને મને તમારો ઋણી બનાવી દીધો છે. તેમણે ઉમેર્યું હતું કે, જ્યારે મેં અમેરિકામાં મારી તાજેતરની મુલાકાત દરમિયાન અમેરિકામાં વસતાં ભારતીય સમુદાય સાથે તમિલમાં વાત કરી અને તમિલ દુનિયાની સૌથી જૂની ભાષા છે એવું જણાવ્યું હતું, ત્યારે અમેરિકાનાં તમામ મીડિયાએ એની વિસ્તૃત નોંધ લીધી હતી. તેમણે કહ્યું હતું કે, અમેરિકાની મારી મુલાકાત દરમિયાન મને અહેસાસ થયો હતો કે, દુનિયાને ભારત પાસેથી ઘણી અપેક્ષાઓ છે અને આ અપેક્ષા દિવસે-દિવસે વધી રહી છે. હવે ભારતમાં મહાન રાષ્ટ્ર બનાવવાની સાથે વૈશ્વિક સમુદાયની અપેક્ષાઓ પૂર્ણ કરવાની જવાબદારીઓ આપણાં પર છે. શ્રી મોદીએ જણાવ્યું હતું કે, કેન્દ્ર સરકાર એકલા હાથે આ કામ ન કરી શકે, પણ 130 કરોડ ભારતીયો દ્વારા જ આ થઈ શકે. આ ભારતનાં ખૂણે-ખૂણે અને દેશનાં દરેક ખૂણે પ્રયાસો કરવાથી થઈ શકે છે, ધનિક કે ગરીબ, ગ્રામીણ કે શહેરી, યુવાન કે વૃદ્ધનાં પ્રયાસોથી થઈ શકે છે. તેમણે કહ્યું હતું કે, અમે જનતાની ભાગીદારી દ્વારા ઘણી સફળતા હાંસલ કરી છે અને આ જ રીતે અમે દેશને સિંગલ યુઝ પ્લાસ્ટિકમાંથી મુક્તિ અપાવીશું. કેટલાંક લોકો ભૂલથી એનું ખોટું અર્થઘટન કરીને કહે છે કે, હું પ્લાસ્ટિકમાંથી ભારતને મુક્ત કરાવીશ, મેં એવું કહ્યું નહોતું. મારો કહેવાનો અર્થ એવો હતો કે, દેશ સિંગલ યુઝ પ્લાસ્ટિકથી મુક્ત થાય એવું હું ઇચ્છું છું. આ પ્લાસ્ટિકનો ઉપયોગ ફક્ત એકવાર થાય છે અને એનાથી પછી ઘણી સમસ્યાઓ સર્જાય છે. તેમણે ઉમેર્યું હતું કે, બીજી ઓક્ટોબરનાં રોજ મહાત્મા ગાંધીની 150મી જન્મજયંતી પર આપણે પદયાત્રા કરીશું અને આ પદયાત્રા દ્વારા ગાંધીનાં વિચારોનો પ્રસાર કરીશું. તેમણે કહ્યું હતું કે, “હું આટલી મોટી સંખ્યામાં મારું સ્વાગત કરવા આવવા બદલ તમારો ફરી એક વાર આભાર માનું છું.” તેઓ આઇઆઇટી-એમ રિસર્ચ પાર્કમાં સિંગાપોર ઇન્ડિયા હેકેથોન 2019ને સંબોધિત પણ કરશે અને ત્યાં પેવેલિયનમાં સ્ટાર્ટઅપની મુલાકાત લેશે. તેઓ સંસ્થાનાં સ્ટુડન્ટ્સ એક્ટિવિટી સેન્ટરમાં પદવીદાન સમારંભને સંબોધન પણ કરશે.
પ્રધાનમંત્રીએ નાગરિકોને તેમના સોશિયલ મીડિયા ડીપીને ત્રિરંગામાં બદલવાની વિનંતી કરી

પ્રધાનમંત્રી શ્રી નરેન્દ્ર મોદીએ હર ઘર તિરંગાની ઉજવણી માટે સામૂહિક ચળવળ તરીકે તમામ નાગરિકોને તેમના સોશિયલ મીડિયા ડીપીને ત્રિરંગામાં બદલવા વિનંતી કરી છે. પ્રધાનમંત્રીએ ટ્વિટ કર્યું; “આજે 2જી ઓગસ્ટ ખાસ છે! એવા સમયે જ્યારે આપણે આઝાદી કા અમૃત મહોત્સવની ઉજવણી કરી રહ્યા છીએ, આપણું રાષ્ટ્ર #હરઘર તિરંગા માટે તૈયાર છે, જે આપણા ત્રિરંગાની ઉજવણી માટે એક સામૂહિક ચળવળ છે. મેં મારા સોશિયલ મીડિયા પેજ પર ડીપી બદલ્યો છે અને તમને બધાને તે જ કરવા વિનંતી કરું છું.”